Ńdɔ̄ Mósɛs a ngáwóg anə́ áyɔŋ láyón, ndá bod ésə e kulú á ḿbɛ̄ sí ébə̌m dzíé. Olún Ńtondôbə ó sɔ́ á hḿ káb, ó ngavǔŋ fə eyə́gan. 11Dzǎm tē á bī Mósɛs á ńnə̄m ḿfaŋ ḿbián. Ńdɔ a ngákɔ́bɔ ai Ǹtondôbə nâ: ású dzé wābɔ nâ etúgā dzóē ébí miǹtyé ? Ású dzé mā ndzí kig yén anə́ mvɔ̄m yāsɔ́ mā ábə wa, m̀bəgə̌ yā áyɔŋ ásə̄ dí ńgɔ ǒ ngádzumi ma, 12yə mǎ mə̄ ngánɔŋ abum áyɔŋ ásə̄ dí ? Yə mǎ mə̄ ngábyé dɔ̄, nə́ ó kə dzó ai ma nâ: “Bə̌gə̄ dɔ́ á twé, ḿból mīníngá ā kad bəgə mɔ́n á twé, a kələ kwí ńnam mə ngálíg bēsīá ányu nâ mayi bɔ́ wa və́ ?